**OBČINA SVETA ANA,** Sv. Ana v Slov. gor.17, 2233 SVETA ANA SLOV. GOR. ki jo zastopa župan, Silvo SLAČEK,

matična številka: 1332074

ID za DDV: 59385081

TRR: SI56 01100-0100018188 odprt pri Uprava RS za javna plačila (BANKA SLOVENIJE)

(v nadaljevanju: »**naročnik**«)

**in**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

davčna številka:

matična številka:

(v nadaljevanju: »**izvajalec**«)

**sta dogovorila in sklenila naslednjo**

**GRADBENO POGODBO št. 430-5/2021**

|  |  |
| --- | --- |
| **1.** | **PREDMET POGODBE IN OBSEG POGODBENIH DEL** |
|  | Predmet pogodbe je  **Projekt: Modernizacija občinskih cest 2021 in sicer za:**   * sklop 1: JP 704 171 Zg. Ščavnica - Irgolič * sklop 2: JP 704 411 Zg. Ščavnica – Slaček * sklop 3: JP 704 561 Zg. Ščavnica – Mlasko * sklop 4: JP 704 152 Sv. Ana - Ruhitel – Kocbek * sklop 5: Ulica - Krivi Vrh (Gutman) * sklop 6: Ulica Ledinek * sklop 7: Ulica Sv. Ana (Nemeš - Rojko) * sklop 8: Ulica Sv. Ana (Lasecky). |
|  | Pogodba bo sklenjena po sistemu **»Pogodba ključ v roke«.** Cene so fiksne in vsebujejo vse potrebne stroške, rabate in popuste.  Določilo Pogodba ključ v roke, razumeta pogodbeni stranki tako, da se pogodbena vrednost v nobenem primeru ne bo spremenila. Izvajalec se izrecno odpoveduje pravici do povečanja cen po 656. členu OZ (Uradni list RS, št. 83/2001 in 32/2004). Predmetna pogodbena cena določena na ključ vsebuje vse potrebne elemente za izvedbo vseh potrebnih del na predmetnem objektu do funkcionalne dovršitve vseh del. |
|  | Pogodbeno dogovorjena dela obsegajo vsa dela po ponudbi št. ………………..z dne …………………... |
|  | Sestavni del pogodbe sta tudi razpisna dokumentacija in ponudbena dokumentacija izvajalca.  Naročnik si pridržuje pravico, da odstopi od podpisane pogodbe, v kolikor ne bo imel zagotovljenih finančnih sredstev. |
| **2.** | **OBVEZNOSTI POGODBENIH STRANK** |
|  | Izvajalec se zavezuje za naročnika opraviti dela iz I. točke te pogodbe in ob tem vsa dela izvršiti s skrbnostjo dobrega gospodarja in strokovnjaka po pravilih gradbene stroke. |
|  | Naročnik se zavezuje izvajalcu pred pričetkom del predložiti projektno dokumentacijo in predati popis del oz. specifikacijo potrebnih del . |
|  | Izvajalec je dolžan pred pričetkom del prejeto dokumentacijo podrobno proučiti in naročnika opozoriti na njene pomanjkljivosti ali nejasnosti ter v zvezi s tem od njega zahtevati pisna navodila. |
|  | Izvajalec je dolžan upoštevati Gradbeni zakon (Uradni list RS, št. 61/17, 72/17 - popr.), Pravilnik o gradbiščih (Uradni list RS, št. 55/08, 54/09 - popr., 61/17 - GZ), Zakon o varnosti in zdravju pri delu (Uradni list RS, št. 43/11) in Uredba o zagotavljanju varnosti in zdravja pri delu na začasnih in premičnih gradbiščih (Uradni list RS, št. 83/05, 43/11 - ZVZD-1) in veljavno zakonodajo ter priskrbeti zahtevane dokumente za primopredajo objekta, vključno z morebitnimi dopolnitvami izvedbene dokumentacije, A-testi garancijskimi listi in navodili za uporabo ter vzdrževanje naprav in opreme, gradbeno dokumentacijo, kar vse je vkalkulirano v pogodbeni ceni. Vsi dokumenti morajo biti v slovenskem jeziku. |
|  | Sestavni del te pogodbe sta predračun št., \_\_\_\_\_\_\_\_\_\_\_\_\_\_ in ponudbena dokumentacija ponudnika (izvajalca), z dne \_\_\_\_\_\_\_\_\_\_\_\_\_\_\_\_.  Sestavni del pogodbe so tudi terminski plan, plan organizacije gradbišča in gradbeni dnevnik. |
|  | |  | | --- | | Terminski plan in plan organizacije gradbišča mora izvajalec predložiti v roku 3 dni po podpisu pogodbe. Gradbeni dnevnik je dolžan izvajalec voditi z dnem začetka prvih aktivnosti na objektu. | |  | |
|  | Izvajalec je dolžan odpadni gradbeni material deponirati na ustrezni deponiji.  Po kočanih delih bo moral izvajalec naročniku predložiti dokazilo o deponiranju odpadnega gradbenega materiala.  Izvajalec je dolžan pravočasno predložiti nadzorniku vsa dokazila, ateste, izjave o skladnosti in certifikate o kvaliteti materialov za vgradnjo, ter ostale podatke v skladu s postopkom za zagotovitev kontrole kvalitete materialov in izvedbe gradbenih in obrtniških ter instalacijskih del in jih arhivirati pri vodji gradbišča. |
| **3.** | **ROKI IZVEDBE DEL** |
|  | |
|  | Predvideni rok izvedbe del:  - sklop 1:   * pričetek pogodbenih obveznosti: predvidoma v roku 47 dni od objave javnega naročila. * zaključek pogodbenih obveznosti: v roku 3 mesecev od podpisa pogodbe oz. do 31. 8. 2021.   - sklop 2:   * pričetek pogodbenih obveznosti: predvidoma v roku 47 dni od objave javnega naročila. * zaključek pogodbenih obveznosti: v roku 3 mesecev od podpisa pogodbe oz. do 31. 8. 2021.   - sklop 3:   * pričetek pogodbenih obveznosti: predvidoma v roku 47 dni od objave javnega naročila. * zaključek pogodbenih obveznosti: v roku 3 mesecev od podpisa pogodbe oz. do 31. 8. 2021.   - sklop 4:   * pričetek pogodbenih obveznosti: predvidoma 2. 8. 2021. * zaključek pogodbenih obveznosti: do 15. 11. 2021.   - sklop 5:   * pričetek pogodbenih obveznosti: predvidoma 2. 8. 2021. * zaključek pogodbenih obveznosti: do 15. 11. 2021.   - sklop 6:   * pričetek pogodbenih obveznosti: 1. 7. 2021. * zaključek pogodbenih obveznosti: do 30. 9. 2021   - sklop 7:   * pričetek pogodbenih obveznosti: 1. 7. 2021 * zaključek pogodbenih obveznosti: 30. 9. 2021.   - sklop 8:   * pričetek pogodbenih obveznosti: 2. 8. 2021. * zaključek pogodbenih obveznosti: 30. 9. 2021.   Za začetek del po tej pogodbi se šteje dan, ko naročnik izvajalca uvede v delo. Izvajalec je uveden v delo z dnem, ko mu je predana vsa dokumentacija in podpisan ustrezne zapisnik. |
|  |  |
|  | Pogodbeno dogovorjeni roki se lahko podaljšajo:  1. zaradi dodatnih del, izvedenih po pisni zahtevi naročnika;  2. zaradi ravnanja tretjih oseb, ki onemogočajo izvedbo del in ki niso posledica krivdnega ravnanja pogodbenih strank in jih je odobril naročnik. |
|  |  |
|  | Na nastop in prenehanje okoliščin, ki po tej pogodbi lahko vplivajo na spremembo rokov, mora izvajalec opozoriti naročnika pisno in jih takoj evidentirati v gradbenem dnevniku. |
|  | Izvajalec bo za vso dokumentacijo zagotavljal revizijsko sledljivost, hrambo, vpogled in posredovanje naročniku. |
| **4.** | **MATERIAL IN DELOVNA SILA** |
|  | Material in delovno silo zagotovi izvajalec. |
|  | Izvajalec bo dela izvedel brez podizvajalcev.  \_ ALI \_  Poleg izvajalca sodelujejo pri izvedbi del tudi naslednji podizvajalci.   1. [naziv in polni naslov], 2. Zakoniti zastopnik podizvajalca   Matična številka: [številka],  Davčna številka: [številka],  TRR: [številka],  Predmet del: [opis],  Kraj in rok izvedbe: [kraj in datum],  Količina del: v vrednosti [znesek] EUR (brez DDV), kar znaša [vrednost] % od celotne ponudbe.   1. [naziv in polni naslov]   Itd. podizvajalcu(em) za njegovo(njihova) opravljeno(a) delo(a).  Naročnik je dolžan namesto glavnega izvajalca poravnati podizvajalčevo terjatev do glavnega izvajalca, za kar podizvajalec predloži pisno soglasje, ki je sestavni del pogodbe.  Izvajalec je dolžan k svojemu računu oziroma situaciji obvezno priložiti račune oziroma situacije svojega (jih) podizvajalca (ev), ki jih je predhodno potrdil.  Če neposrednega plačila podizvajalec ni zahteval, bo naročnik od izvajalca zahteval, da mu najpozneje v 30 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.  Izvajalec mora med izvajanjem javnega naročila gradnje naročnika obvestiti o morebitnih spremembah informacij o podizvajalcih in poslati informacije o novih podizvajalcih, ki jih namerava naknadno vključiti v izvajanje gradenj ali storitev, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati poleg podatkov iz prvega odstavka te točke tudi podatke:  - kontaktne podatke in zakonite zastopnike predlaganih podizvajalcev,  -  izpolnjene ESPD teh podizvajalcev v skladu z 79. členom ZJN-3 ali izjavo o razlogih za izključitev ter  -        priložiti zahtevo podizvajalca za neposredno plačilo, če podizvajalec to zahteva.  Naročnik mora zavrniti vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3.  Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik mora o morebitni zavrnitvi novega podizvajalca obvestiti glavnega izvajalca najpozneje v desetih dneh od prejema predloga. |
| 5. | **CENA DEL** |
|  | Cena pogodbenih del, ki so predmet te pogodbe, znaša po predračunu/ponudbi št. \_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_\_ EUR (NETO vrednost), kar z vključenim 22 % DDV znese\_\_\_\_\_\_\_\_\_\_\_\_\_\_\_\_\_\_\_ EUR, z besedilom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ evrov \_\_\_/100.[[1]](#footnote-1)  Finančna sredstva ima naročnik zagotovljena na proračunski postavki 41333 . |
|  |  |
|  | Naročnik bo izvedena dela plačal 30. dan po prejemu s strani nadzora potrjene situacije. Naročnik bo posamezne situacije plačal do skupne višine 90 % vrednosti vseh del, preostanek pa po zaključku del, predaji objekta in odpravi pomanjkljivosti, ki so bile ugotovljene pri prevzemu del in končnem obračunu.  Naročnik bo potrjene zneske nakazoval na transakcijski račun izvajalca št. SI56 ………………., odprt pri ……………d. d.  Pogodbeni stranki se sporazumeta, da so cene po tej pogodbi nespremenljive. Izvajalec ni upravičen do nobenih dodatnih plačil. | |
|  |  | |
| 6. | **OBRAČUN IZVEDENIH DEL** | |
|  | Izvajalec bo izvedene količine del obračunaval z začasnimi mesečnimi situacijami in s končno situacijo po primopredaji, odpravljenih pomanjkljivostih in po predložitvi garancij. Izstavljeno situacijo je izvajalec dolžan potrditi pri nadzornem organu in jo predložiti v potrditev naročniku. | |
|  | Situacije za dejanski obseg izvršenih del se izstavljajo do petega dne v mesecu za pretekli mesec. Če izvajalec ne izstavi mesečne situacije do 8. dne v mesecu za pretekli mesec, se situacija obravnava šele v naslednjem mesecu.  Naročnik je dolžan v nadaljnjih osmih dneh od dneva njenega prejema, situacijo pregledati, nesporni del situacije potrditi, morebitni sporni del situacije pa v okviru tega roka pisno prerekati, sicer se šteje, da je situacija potrjena. | |
|  | Izvajalec bo končno situacijo lahko izstavil po izvedeni končni primopredaji del, opravljenem tehničnem pregledu ter po predložitvi garancije za odpravo napak v garancijski dobi. | |
| 7. | **OBRAČUN IN PLAČILO ZAMUDNIH OBRESTI** | |
|  | V primeru zamude s plačilom začasnih in končne situacije je naročnik dolžan izvajalcu na njegovo zahtevo plačati zakonite oziroma zamudne obresti. Izvajalec lahko zahteva plačilo do dneva poplačila. | |
|  |  | |
| **8**. | **SPREMEMBA POGODBE** | |
|  | Pogodbeni stranki sta soglasni, da spremenjene okoliščine ne vplivajo na spremembo pogodbene vrednosti del. | |
|  | V kolikor naročnik z vpisom v gradbeni dnevnik zahteva od izvajalca izvedbo del, ki s pogodbo niso predvidena in dogovorjena, skleneta pogodbeni stranki aneks k tej pogodbi, s katerim natančno opredelita dodatna dela po vrsti in količini ob upoštevanju cen iz predhodno izdelane ponudbe izvajalca. | |
|  | Sprememba pogodbe je dovoljena, če se spremenijo pogoji izvedbe javnega naročila zaradi spremembe tehnične dokumentacije, nepredvidenih razmer na terenu, ukrepov državnih organov, ukrepov nadzornika gradnje ali inšpekcije, ukrepov s področja zagotavljanja varstva okolja ali boljše energetske učinkovitosti ali zaradi novih inovativnih predlogov in izboljšav, ki ne spreminjajo same narave pogodbe.  Sprememba pogodbe je možna tudi iz razlogov, ki jih določa ZJN-3. | |
|  |  | |
| **9.** | |  | | --- | | **POGODBENA KAZEN** | | |
|  | Kadar se izvajalec po svoji krivdi pri izvedbi del ne drži s to pogodbo dogovorjenih rokov izvedbe del, sme naročnik za vsak dan zamude zahtevati plačilo pogodbene kazni v višin 5 %0  (promile) te vrednosti, oz. največ 10 % pogodbene vrednosti. | |
|  | Naročnik mora pravico pogodbene kazni uveljavljati najkasneje pri končnem obračunu del in sme končno situacijo zmanjšati za pogodbeno kazen. | |
|  |  | |
|  | Če se pri primopredaji pogodbenih del ugotovijo pomanjkljivosti ali takšne napake, ki bistveno vplivajo oz. ovirajo uporabo objekta in katerih odprava traja več kot 3 (tri) delovne dni, se šteje, da je izvajalec z rokom dokončanja pogodbenih del v zamudi tudi za vse in za toliko dni, kolikor traja odprava pomanjkljivosti in napak. | |
|  |  | |
| **10.** | **ŠKODA** | |
|  | Če naročniku zaradi zamude izvajalca z izvedbo del nastane gospodarska škoda, ima naročnik pravico do povrnitve vse nastale gospodarske škode. Če škoda presega vrednost pogodbene kazni, ima naročnik pravico do povrnitve vse gospodarske škode nad zneskom pogodbene kazni. | |
|  | Izvajalec mora na svoje stroške popraviti vse poškodbe objekta in opreme ki izhajajo iz gradbenih posegov po tej pogodbi. Izvajalec mora po končanih delih območje gradbišča vzpostaviti v prvotno stanje.  Izvajalec mora skleniti splošno zavarovanje za objekt z vinkulacijo na naročnika. Zavarovanje mora vključevati tudi odgovornost za škodo, ki jo, v zvezi z izvajanjem pogodbenih del, morebiti utrpi naročnik na drugih objektih oziroma površinah v lasti naročnika. Polica je priloga k tej pogodbi. | |
|  |  | |
|  |  | |
| 11. | **IZVRŠITEV IN PREVZEM DEL, KONČNI OBRAČUN** | |
|  | Izvajalec je dolžan datum dokončanja del vpisati v gradbeni dnevnik in naročnika takoj pozvati na prevzem del. Naročnik se zavezuje izvesti postopek prevzema dokončanih dela najkasneje v roku 10 dni po prejemu izvajalčevega obvestila iz predhodnega odstavka.  Ob dokončanju del in prevzemu del sestavijo pooblaščeni predstavniki pogodbenih strank primopredajni zapisnik, v katerem natančno ugotovijo predvsem:   * ali izvedena dela ustrezajo določilom te pogodbe, veljavnim zakonskim predpisom in pravilom stroke; * datume začetka in končanja del in datum prevzema del; * kakovost izvedenih del in pripombe naročnika v zvezi s kakovostjo izvedenih del; * opredelitev del, ki jih je izvajalec dolžan ponovno izvesti, dokončati ali popraviti; * morebitna odprta, med predstavniki pogodbenih strank sporna, vprašanja tehnične narave; * ugotovitev s sprejemom atestov in morebitnih garancijskih listov, navodil za uporabo ipd…. | |
|  | Če se izvajalec v roku iz prvega odstavka točke 11. ne odzove pozivu naročnika za prevzem del, sestavi naročnik prevzemni zapisnik v njegovi odsotnosti. | |
|  |  | |
|  | Če pogodbeni stranki s primopredajnim zapisnikom ugotovita, da mora izvajalec določena dela dokončati, popraviti ali jih ponovno izvesti, pa tega ne stori v dogovorjenem roku, sme naročnik angažirati drugega izvajalca, ki jih izvede na izvajalčev račun. | |
| 12. | **RAZDRTJE POGODBE** | |
|  | Naročnik sme razdreti pogodbo:   * če izvajalec tudi po pismenem pozivu naročnika in naknadnem 5 - dnevnem roku z deli ne začne in jih ob morebitni prekinitvi ne nadaljuje; * če izvajalec po svoji krivdi zamuja z deli več kot 10 dni; * če ga nadzorni organ že tekom gradnje opozori, da izvajalec dela nekvalitetno in v nasprotju s pravili stroke, pa izvajalec napak ne popravi; * če izven pogodbeno dogovorjenih pogojev in brez soglasja naročnika prepusti izvedbo vseh ali pretežnega dela podizvajalcem,   če izvajalec krši predpise s področja okoljskega, socialnega in delovnega prava. | |
|  |  | |
|  | Pogodbo morata pogodbeni stranki razdreti pisno z navedbo razloga ali razlogov, zaradi katerih pogodbo razdirata. | |
|  |  | |
|  | Ne glede na to, katera od pogodbenih strank pogodbo razdira, je izvajalec dolžan izvršena dela zavarovati tako, da jih zaščiti pred propadanjem, stroške teh del pa nosi tista od strank, ki je odgovorna za razdrtje pogodbe. | |
|  |  | |
|  | Izvajalec je dolžan v vseh zgoraj navedenih primerih na svoje stroške umakniti z gradbišča svoje delavce, opremo in delovna sredstva, odstraniti začasne objekte ter očistiti objekt in gradbišče v roku 15 dni po razdrtju pogodbe. | |
|  |  | |
| **13.** | **FINANČNA ZAVAROVANJA** | |
|  | Izvajalec se zavezuje izročiti naročniku bančno garancijo ali garancijo zavarovalnice za dobro izvedbo pogodbenih obveznosti v višini 10 % pogodbene vrednosti. Izvajalec mora zavarovanje izročiti najkasneje v desetih dneh od sklenitve pogodbe. | |
|  |  | |
|  | Trajanje garancije je še 30 (trideset) dni po predvidenem zaključku gradnje in primopredaji objekta. Če se med trajanjem izvedbe pogodbe spremeni rok za izvedbo pogodbenih del na osnovi aneksa k pogodbi, mora izvajalec predložiti v roku 10 (deset dni) od podpisa aneksa k tej pogodbi novo garancijo za dobro izvedbo del z novim rokom trajanja le-te, v skladu s spremembo pogodbenega roka za izvedbo del, oziroma novo garancijo s spremenjeno višino garantiranega zneska, v skladu s spremembo pogodbene vrednosti. Če izvajalec ne predloži garancije s podaljšanim rokom, lahko naročnik unovči garancijo za dobro izvedbo pogodbenih obveznosti. | |
|  | Veljavnost sklenitve te pogodbe je odložena (odložni pogoj) pridobitve in dostave bančne garancije na naslov naročnika v roku kot izhaja iz te pogodb in razpisne dokumentacije.  V primeru, da izvajalec v predpisanem roku ne predloži garancije za dobro izvedbo pogodbenih obveznosti se šteje da pogodba ni sklenjena oziroma je s tem dnem razdrta. Iz tega naslova izvajalec od naročnika ne more zahtevati nobenih stroškov ali povračil, naročnik pa lahko zahteva povrnitev materialnih stroškov, ki bi jih tako ravnanje izvajalca povzročilo. | |
|  |  | |
|  | Ob primopredaji objekta se izvajalec zavezuje predložiti garancijo (bančna ali zavarovalniška) za odpravo napak v garancijskem roku petih let in v višini 5 % od končne vrednosti izvedenih del (z DDV) z veljavnostjo petih let od dneva izdaje garancije. Če izvajalec ne bo predložil bančne garancije za odpravo napak v garancijski dobi, bo naročnik unovčil bančno garancijo za dobro izvedbo pogodbenih obveznosti. | |
|  | Izvajalec je odgovoren za kvaliteto izvršenih del **pet let** po prevzemu del s strani naročnika. Za vgrajeni material in opremo veljajo garancijski roki proizvajalcev, ki pa v nobenem primeru ne morejo biti krajši od petih let. Ti garancijski roki začnejo teči z dnem, ko bo objekt kot celota dograjen, tehnično pregledan, s pogojem, da morajo biti pred tem odpravljene vse pomanjkljivosti, ugotovljene v toku gradnje, ob priliki tehničnega pregleda ali ob priliki primopredaje nakupa oziroma prodaje materiala. | |
|  |  | |
| **14.** | **PROTIKORUPCIJSKA KLAVZULA**  Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:   * pridobitev posla ali * za sklenitev posla pod ugodnejšimi pogoji ali * za opustitev dolžnega nadzora nad izvajanjem pogodbenih obveznosti ali * za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku   je nična.  **15. SOCIALNA KLAVZULA**  Ta pogodba je sklenjena pod razveznim pogojem, ki se izpolni v primeru ene od naslednjih okoliščin:  - če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali  - če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.  V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.  Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo | |
| **16.** | **VARSTVO PRI DELU** | |
|  | Izvajalec je dolžan v času gradnje na celotnem gradbišču upoštevati vse zakonske in druge predpise in določbe varstva pri delu ter zagotoviti koordinatorja varnosti pri delu in vse potrebne elaborate in dokumente.  Izvajalec mora imeti sklenjeno pogodbo o zavarovanju odgovornosti po 14. členu Gradbenega zakona (Uradni list RS, št. [61/17](http://www.uradni-list.si/1/objava.jsp?sop=2017-01-2914) in [72/17 – popr.](http://www.uradni-list.si/1/objava.jsp?sop=2017-21-3507)) in kopijo ob podpisu pogodbe dostaviti naročniku. Zavarovanje mora vključevati tudi odgovornost za škodo, ki jo, v zvezi z izvajanjem pogodbenih del, morebiti utrpi naročnik na drugih objektih oziroma površinah v lasti naročnika. Polica je priloga k tej pogodbi. | |
|  |  | |
| **17.** | **POOBLAŠČENCI STRANK** | |
|  | Odgovorni vodja del izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Nadzorni organ s pristojnostmi po zakonu o graditvi objektov je ……………………..  Skrbnik pogodbe s strani naročnika je Renata Trajbar Kurbus. | |
| **18.** | **KONČNA DOLOČILA**  Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. Vse spore iz te pogodbe bosta stranki reševali prvenstveno sporazumno, sicer je za njihovo reševanje pristojno sodišče na sedežu naročnika. Določila te pogodbe se presojajo z uporabo določb OZ (Uradni list RS, št. 97/2007-UPB1). | |
|  | Pogodba stopi v veljavo, ko jo podpiše zadnja od pogodbenih strank in ko izvajalec izroči naročniku garancijo za dobro izvedbo pogodbenih obveznosti.  Pogodba je sestavljena v 4 (štirih) enakih izvodih, od katerih prejme vsak pogodbena stranka po 2 (dva) izvoda. | |
|  |  | |
|  |  | |
|  |  | |

**Izvajalec:** **Naročnik**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: Datum:

Žig Žig

Priloge pogodbi:

* 1. Razpisna dokumentacija
  2. Ponudbena dokumentacija izbranega ponudnika
  3. Varnostni načrt
  4. Zavarovalna polica
  5. Terminski plan, plan organizacije gradbišča
  6. Garancija za dobro izvedbo pogodbenih obveznosti

1. Za posamezni sklop [↑](#footnote-ref-1)